Predavanje - "Prehrana osoba starije životne dobi - humus"
2026-04-08 10:00 - 11:30 (Europe/Zagreb) | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Prehrana osoba starije životne dobi treba biti usklađena s osnovnim načelima zdrave prehrane, energetskim potrebama i razinom tjelesne aktivnosti. Kada se tome pridoda kreativna priprema zdravih jela, osobito u društvu dragih ljudi, mogućnosti su zaista brojne.
Humus je namaz od slanutka – ali što je zapravo slanutak? Kako se priprema humus? I zašto humus nije isto što i pašteta?
Odgovore na ova i druga pitanja možete saznati 8. travnja 2026. godine u Gradskoj knjižnici i čitaonici Đakovo, u suradnji s Matica Umirovljenika Đakovo, na radionici iz programa Aktivne godine. Predavanje, uz radionicu i degustaciju, održat će profesorica Dubravka Scharmitzer s početkom u 10:00 sati.
Program Aktivne godine održava se uz potporu Ministarstvo kulture i medija Republike Hrvatske.

Predstavljanje knjige "Nova imigracija"
2026-04-08 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)

Nadbiskupijski susret slijepih i slabovidnih osoba
2026-04-11 09:00 - 15:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Nadbiskupijski susret slijepih i slabovidnih osoba održat će se u subotu, 11. travnja 2026. godine u đakovačkoj katedrali i u Sinodskoj dvorani Središnje nadbiskupijske i fakultetske knjižnice u Đakovu (Petra Preradovića 17).
Na susret su pozvani članovi svih udruga koje brinu za slijepe i slabovidne osobe na području Đakovačko-osječke nadbiskupije kao i sve osobe s oštećenim vidom.
Susret započinje u 9.15 okupljanjem ispred katedrale. U 9 i 30 je pobožnost krunice Božjem milosrđu, u 10 sati euharistijsko slavlje koje predvodi preč. Krešimir Šaf, ivankovački župnik i dekan.
U 11.15 u Sinodskoj dvorani je predavanje Jer dragocjen si u mojim očima, vrijedan si, i ja te ljubim (Iz 43,4). Susret završava domjenkom i druženjem uz tamburice TS „Podrumski bećari“.
Sudjelovanje na susretu potrebno je prijaviti do srijede, 8. travnja na adresu: Pastoralni centar, Strossmayerov trg 6, 31400 Đakovo; tel. 031/802 227; e-mail: pastoralni.centar@djos.hr .
Foto: Moje Đakovo

Uskrsni turnir u kuglanju za žene
2026-04-11 15:00 - 18:00 | Kuglana Fortuna, Kuglana Fortuna, Đakovo, Hrvatska, 31400, Croatia (Local Name: Hrvatska)
Ženska Inicijativa HNS – a Đakovo organizira turnir u kuglanju, 11. 04. 2026.godine (subota), pod nazivom “Uskrsni turnir” (dvadeset i šesti po redu) na kuglani “Fortuna” Đakovo.
Ako ste zainteresirani za turnir prijavite ekipu ili više ekipa, te izrazite želju u kojem terminu vam odgovara natjecanje (od 15,00 – 18,00 sati).
Ekipa treba brojiti 6 igračica, baca se narodnim načinom a kotizacija po igračici iznosi 5 €.
Turnir je humanitarnog karaktera.
Proglašenje pobjednika, dodjela pehara, medalja i diploma bit će u 19,00 sati na kuglani “Fortuna” Đakovo
Prijave možete uputiti na broj: 091-762-6119
Foto: ilustracija/Pixnio

6. Uskrsni stol KUD-a "Sklad"
2026-04-11 16:00 - 19:00 | Prostorije KUD-a “Sklad”, KUD Sklad, Đakovo, Hrvatska, 31400, Croatia (Local Name: Hrvatska)
Šesto izdanje manifestacija “Uskrsni stol KUD-a Sklad” će se održati 11. travnja 2026. godine s početkom u 16:00 sati u prostorijama KUD-a „Sklad“ u Đakovu.
„Uskrsni stol“ njeguje i promovira bogatstvo uskrsnih običaja i tradicijske baštine našega kraja kroz prigodno uređene stolove, tradicionalna jela i običaje. Sudjeluju udruge iz više mjesta, a posjetitelje očekuje i prigodan program koji uključuje dječje radionice te natjecateljski dio uz proglašenje najljepše uređenog stola i najboljih dječjih radova.
Ove godine dolaze gosti: Makedonsko kulturno društvo “Braća Miladinovci” Osijek, KUD “Kolo” Nard, Kulturni centar “Klasje” Privlaka, KUD “Hrvatska čitaonica” Selci Đakovački, KUD “Ivan Meštrović” Vrpolje, MPS “Starotopoljani” Staro Topolje, Vladimir Matoković, dugogodišnji njegovatelj tradicijskih običaja, svojim će dolaskom obogatiti naš Uskrsni stol prikazom umijeća oplitanja jaja – vrijedne i pomalo zaboravljene tehnike koja svjedoči o bogatstvu naše kulturne baštine, dok će učenici “Srednje strukovne škole Antun Horvat” izrađivati Sofijina srca i čokoladna jaja.
Foto: Silvija Butković

29. folklorna manifestacija "U Budrovci, na nedilju bilu"
2026-04-12 17:00 - 23:30 | Mjesni dom Budrovci, Društveni dom Budrovci, Budrovci, Hrvatska, 31400, Croatia (Local Name: Hrvatska)
Kulturno-umjetničko društvo „Šokadija“ Budrovci organizira 29. folklornu manifestaciju „U Budrovci, na nedilju bilu“, koja će se održati u nedjelju, 12. travnja 2026. godine u Budrovcima.
Program započinje u 17:00 sati u Crkvi svetog Nikole biskupa i Mjesnom domu u Budrovcima, a uključuje:
– 22. Smotru pučkog crkvenog pjevanja
– Izložbu likovnih radova „BuLiK“ Osnovne škole Budrovci
– Folklorni program s nastupima kulturno-umjetničkih društava i pjevačkih skupina
Na Smotri pučkog crkvenog pjevanja (17:00 sati) u Crkvi svetog Nikole biskupa sudjeluju:
PS KUD-a „Ethno Golubica“ Vinkovci,
Zbor Matice umirovljenika „Zlatni glas“ Đakovo,
MPS „Strossmayer“ Strizivojna,
MVS „Bećarine“, KUD-a „Tena“ Đakovo.
U folklornom programu (18:30 sati) u Mjesnom domu nastupaju:
KUD „Šokadija“ Budrovci,
KUD „Sloga“ Satnica Đakovačka,
MPS „Strossmayer“ Strizivojna,
MVS „Bećarine“, KUD-a „Tena“ Đakovo,
Prva pjevačka konjica „Sindir“ Županja.
Pozivaju se svi ljubitelji tradicije, pjesme i folklora da svojim dolaskom uveličaju ovu manifestaciju.

Orguljaški koncert - Marko Đurakić
2026-04-16 19:00 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U četvrtak, 16. travnja 2026. u 19:15 u katedrali sv. Petra u Đakovu orguljaš Marko Đurakić održat će koncert. Koncert organizira Ured za crkvenu glazbu Đakovačko osječke nadbiskupije. Ulaz je slobodan.
Foto: Đakovačko-osječka nadbiskupija

Predavanje - Ratna trauma i mentalno zdravlje branitelja
2026-04-17 18:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Predavanje donosi pregled ključnih tema vezanih uz mentalno zdravlje, s posebnim naglaskom na iskustva branitelja. Obuhvatit će se oblici skrbi o mentalnom zdravlju, pojam ratne traume i njezin dugoročni utjecaj, kao i posttraumatski stresni poremećaj (PTSP) – njegovi simptomi i načini prepoznavanja. Također će se govoriti o strategijama samopomoći u suočavanju sa svakodnevnim stresom te o problemu socijalne stigmatizacije osoba s poteškoćama mentalnog zdravlja. Na kraju predavanja bit će predstavljene i dostupne publikacije na ovu temu “Ratna trauma i mentalno zdravlje branitelja” i “Stigma: suprotstavljanje socijalnoj stigmatizaciji branitelja s teškoćama s mentalnim zdravljem” autora/predavača Siniše Brlasa, profesora psihologije i specijaliste kliničke psihologije.

Breathwork Detox radionica "Povratak sebi dahom"
2026-04-17 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
U Đakovu će se u petak, 17. travnja 2026. godine, održati Breathwork Detox radionica pod nazivom „Povratak sebi dahom“. Radionica će se odvijati u prostoru Healthy Fit centra u terminu od 20 do 22 sata.
Riječ je o vođenoj radionici svjesnog disanja koja sudionicima omogućuje dublje povezivanje sa sobom, otpuštanje emocionalnih i mentalnih blokada te postizanje unutarnje ravnoteže.
Radionicu vodi dr. sc. Ivana Ćatić, certificirana Breathwork Detox facilitatorica s dugogodišnjim iskustvom u radu na osobnom razvoju i svjesnom disanju.
Cijena sudjelovanja iznosi 30 eura.
Prijava je obavezna, a zainteresirani se mogu prijaviti putem telefona na broj 098 977 4640 ili putem e-pošte na adresu icatic@breathworkdetox.com.

Koncert - Matija Kranjčević i Martin Raguž
2026-04-18 19:00 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U subotu, 18. travnja 2026. u 19,15 sati u katedrali sv. Petra u Đakovu održat će koncert Matija Kranjčević na trubi i Martin Raguž na orguljama. Na programu koncerta su djela H. Purcela, J. Clarka, M. C. Charpentiera, G. F. Händela, J. S. Bacha E. Morriconea, N. Bruhnsa i M. Raguža. Koncert organizira Ured za crkvenu glazbu Đakovačko osječke nadbiskupije. Ulaz je slobodan.
Foto: Đakovačko-osječka nadbiskupija

Festival znanosti u Gimnaziji
2026-04-22 09:00 - 15:00 | Gimnazija A. G. Matoša, Gimnazija Antuna Gustava Matoša MS, Đakovo, Hrvatska, 31400, Croatia (Local Name: Hrvatska)
Gimnazija Antuna Gustava Matoša u Đakovu u srijedu će biti domaćin Festivala znanosti. Tema ovogodišnjeg događaja je energija, a posjetitelje očekuje širok raspon događanja i radionica koje su osmislili stručnjaci. Učenici osnovnih i srednjih škola te svi zainteresirani pojedinci ciljana su publika ovog programa, koji su osmislili nastavnici u suradnji sa učenicima. Posjetitelji mogu ući na festival između 9 i 15 sati.

Dani otvorenih vrata
2026-04-23 09:00 - 13:00 | Srednja strukovna škola Antuna Horvata, Srednja strukovna škola Antuna Horvata, Đakovo, Hrvatska, 31400, Croatia (Local Name: Hrvatska)
U Srednjoj strukovnoj školi Antuna Horvata održat će se u četvrtak, 23. travnja 2026. Dan otvorenih vrata. Svi zainteresirani moći će se upoznati s aktivnostima škole i planovima za narednu školsku godinu. Također, održat će se i prigodni program posvećen Jakobu i Sofiji Haibelu, znamenitim Đakovčanima čije će ime odlukom Nastavničkog vijeća tijekom godinu dana nositi školski park Srednje strukovne škole Antuna Horvata. Ove godine obilježavamo 200 godina smrti Jakoba Haibela (Jakob Petrus Haibel, austrijski i hrvatski skladatelj, pjevač i zborovođa (Graz, 20. srpnja 1762. – Đakovo, 24. ožujka 1826.) te 180 godina od smrti Sofijne Haibel (Marija Sofija Haibel (rođ. Weber), glazbenica (Zell im Wiesental, listopad 1763. – Salzburg 26. listopada 1846.)
Srednja strukovna škola Antuna Horvata odradila je niz domaćih i međunarodnih projekata povezanih s Jakobom i Sofijom Haibel, snimila i dokumentarni film te oblikovala praline posvećene Jakobu i Sofiji – Sofijina srca i praline Jakoba Haibela.
Program:
9,00 Otvaranje Dana otvorenih vrata Srednje strukovne škole Antuna Horvata
9.00-13.00 – projektne radionice
11,00 Imenovanje školskog parka Parkom Jakoba i Sofije Haibel uz prigodan program učenika Srednje strukovne škole Antuna Horvata

Ena Katarina Haler: Nevini i Nadohvat
2026-04-23 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U sklopu obilježavanja Svjetskog dana knjige i Dana hrvatske knjige, u Gradskoj knjižnici i čitaonici Đakovo gostuje autorica Ena Katarina Haler. Tom prigodom predstavit će svoje knjige Nevini i Nadohvat.
Program započinje 23. travnja 2026. u 19 sati, a uz književnu večer posjetitelje očekuje i glazbeni program u izvedbi Udruge za promicanje glazbene kulture Arija Đakovo.
Pozivamo sve ljubitelje knjige i književnosti da se pridruže ovom posebnom događaju.

21. SALORI – sajam lova, ribolova i turizma
2026-04-24, 2026-04-25, 2026-04-26 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U prostoru Gospodarskog centra u Osijeku od petka, 24. travnja do nedjelje, 26. travnja održat će se 21. SALORI – sajam lova, ribolova i turizma, događanje koje svake godine okuplja ljubitelje lova, ribolova, prirode i boravka na otvorenom.
SALORI već više od dva desetljeća predstavlja mjesto susreta struke, proizvođača opreme i svih zaljubljenika u prirodu, promovirajući bogatstvo lovne, ribolovne i turističke ponude kontinentalne Hrvatske.
Tijekom tri dana sajma posjetitelje očekuje zanimljiv program i raznovrsna ponuda izlagača, od predstavljanja lovačkih i ribolovnih saveza i društava, preko opreme za lov i ribolov, do sadržaja vezanih uz kontinentalni turizam i boravak u prirodi. Sajam donosi popratne sadržaje poput edukativnih radionica, gastronomske ponude te aktivnosti namijenjenih svim generacijama.
Organizatori sajma su Osječko-baranjska županija i Gospodarski centar Osječko-baranjske županije d.o.o., u suradnji s Hrvatskim lovačkim savezom, Lovačkim savezom Osječko-baranjske županije te Hrvatskim športsko ribolovnim savezom.
Pozivamo sve zainteresirane izlagače, proizvođače i distributere lovačke i ribolovne opreme, turističke zajednice, OPG-ove, obrtnike, udruge i sve koji žele predstaviti proizvode i usluge povezane s boravkom u prirodi da se prijave za sudjelovanje na ovogodišnjem izdanju sajma SALORI.
Sudjelovanje na sajmu pruža priliku za:

predstavljanje proizvoda i usluga širokoj publici
povezivanje s partnerima iz sektora lova, ribolova i turizma
promociju brenda i novih proizvoda

Prijavnicu za izlagače možete preuzeti ovdje.
Izvor: Gospodarski centar Osječko-baranjske županije
Foto: Osijek.in

Enes Kišević i Damir Tomić Maduna: Nije dobro, al’ dobro je
2026-04-24 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Enes Kišević i Damir Tomić Maduna

TRAVNJA 2026. U 19 SATI

Poetsko-glazbena predstava dvojice vrhunskih umjetnika,
Enesa Kiševića, glumca i pjesnika te Damira Tomića Madune,
gitarista i kantautora. Program je sačinjen od Kiševićevih
stihova posvećenih obitelji, životu, ženama, vinu,
a čut ćemo i njegovu nezaobilaznu antiratnu poeziju.
GRADSKA KNJIŽNICA I ČITAONICA ĐAKOVO

Svjetski dan plesa
2026-04-25 11:00 - 17:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Ritmička sekcija KUD-a Sklad organizira obilježavanje Svjetskog dana plesa, koje će se održati u subotu, 25. travnja, s početkom u 11:00 sati na Strossmayerovom trgu.
Ritmička sekcija KUD-a Sklad poziva vas na Svjetski dan plesa u veselom i plesnom ozračju. Program će se održati 25. travnja, 2026. godine s početkom u 11 h na Strossmayerovom trgu (u slučaju kiše program će se održati u Centru za kulturu).
Uz njihovu ritmičku sekciju, program će dodatno upotpuniti i naši dragi gosti:
Dječji vrtić Đakovo
Dječji vrtić Zvrk
Zumba Kids
Đakovačke mažoretkinje KUD-a Sklad
Jazz dance sekcija KUD-a Sklad
KUD Petöfi Sándor Ivanovci

Radionica Iz knjige na stol: Orah i Orašar
2026-04-28 14:00 - 16:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Na zanimljivoj i edukativnoj radionici voditeljice Dubravke Scharmitzer učenici će otkriti poveznice između umjetnosti, prirode i svakodnevnog života. Kroz priču i praktičan rad naučit će zašto je orah prava mala riznica zdravlja te kako se može koristiti ne samo u prehrani, nego i kao prirodni lijek.
Radionica je osmišljena za učenike osnovnih škola, s ciljem poticanja znatiželje, kreativnosti i zdravih navika. Uz zanimljive činjenice i interaktivne aktivnosti, djeca će na zabavan način otkriti koliko priroda može biti čudesna i korisna.:

Otvoreno memorijalno prvenstvo u sportskom ribolovu u lovu na šarana
2026-04-29 16:00 - 2026-05-02 16:00 | Jezero Koritnjak, Jezero Koritnjak, Bučje Gorjansko, Hrvatska, 31423, Croatia (Local Name: Hrvatska)
Udruga veterana 122. brigade HV Đakovo poziva vas na Otvoreno memorijalno prvenstvo u sportskom ribolovu u lovu na šarana, povodom obljetnica operacije Bljesak 95., vojne vježbe Mlinac 95., te obljetnice likovne kolonije akademskih slikara i izložbe slika „Đakovo vječno srce Slavonije 1992.“ koju je osobno otvorio Dr. Franjo Tuđman u hotelu Esplanade u Zagrebu, 26. travnja 1992. godine.
Prethodno navedene aktivnosti održavaju se i u spomen na poginulog pilota HRZ-a Zlatka Mejaškog (21. 04. 1995.) u sklopu vježbe Mlinac ’95.
Program ribolovnog natjecanja:
Srijeda, 29. Travnja 2026.

Prijem i registracija ekipa do 16:00 sati na jezeru Koritnjak – Bučje Gorjansko
Svečano otvarenje natjecanja, večera i druženje u 18:00 sati.

Četvrtak, 30. Travnja 2026.

Početak natjecanja u 09:00 sati, koje će trajati neprekidno do 02. Svibnja u 12:00 sati.

Subota, 02. Svibnja 2026.

14:00 proglašenje pobjednika, zatvaranje natjecanja, ručak i druženje.

Foto: ilustracija/Pixabay

Otvorenje izložbe učeničkih radova „Mozaik prošlosti – slagalica Đakovštine u 18. stoljeću“
2026-04-30 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U četvrtak, 30. travnja u Muzeju Đakovštine otvorit će se izložba učeničkih radova „Mozaik prošlosti – slagalica Đakovštine u 18. stoljeću“ s početkom u 19 sati.
Ukupno je 44 učenika i 7 nastavnika iz šest osnovnih škola Đakovštine istraživalo prošlost svojih sela i grada Đakova u 18. stoljeću koristeći arhivske izvore koji su kompilirani u mape za svako selo. U izvorima su se našle karte iz 18. stoljeća, tri opisa sela od 1702. do 1780., i tri popisa kućedomaćina iz 1702., 1737. i 1757. godine. U spisu se nalazio i tekst koji je zapisao biskup Bakić (1716. – 1749.) a koji opširno svjedoči o načinu života u Đakovštini prije tristo godina i društvenim obavezama i normama koje su oblikovale svakodnevicu i bogatijih ali i siromašnijih članova društva. Učenici su imali zadatak proučiti izgled sela, izdvojiti najbitnije informacije koje se nalaze u opisima sela i popisati prezimena koja su postojala među ondašnjim stanovništvom. Rezultat ovog proučavanja su učenički radovi u kojima su ponudili svoju interpretaciju naselja, krajolika i infrastrukture, svakodnevnog života, običaja i društvenih odnosa. Tako je svaka istraživačka grupa stvorila svoj segment mozaika koji u međusobnom odnosu s ostalim dijelovima stvara cjelinu: Đakovštinu u 18. stoljeću. Svakako treba napomenuti da pojedina sela s prostora Đakovštine do sada nisu proučavana na ovaj način, što ova učenička istraživanja čini iznimno vrijednima i posebnima.
Izložba je dio većeg edukativnog projekta „Istraživački centar Muzej Đakovštine“ koji se provodi od siječnja ove godine sve do prosinca, uz sufinanciranje Ministarstva kulture i medija Republike Hrvatske i Grada Đakova. Do sada je kroz organizirane radionice i istraživačke zadatke u projektu sudjelovalo 123 učenika i 8 nastavnika, dok je u Noći muzeja u tražilici „Pronađi me, ako možeš“ koja je također dio projekta, sudjelovalo više od 100 djece različitog uzrasta. Projekt je dio dugoročnog nastojanja Muzeja Đakovštine da postane istraživačka baza za škole i za zajednicu, kao mjesto gdje se izvorna baštinska građa pretvara u živo nastavno sredstvo i poticaj za nova otkrića. Otvorenje izložbe odvija se u okviru programa 31. Edukativne muzejske akcije povodom Međunarodnog dana muzeja „Korijeni“.
Na otvorenju izložbe prisustvovat će učenici koji su ovo značajno istraživanje proveli i koji su izradili plakate, stoga Vas pozivamo da ih podržite svojim dolaskom te ujedno da iskoristite priliku i iz prve ruke čujete zanimljivosti vezane uz istraživanje.

U izložbi su sudjelovali:

OŠ „Matija Gubec“ Piškorevci
Mentor i voditelj istraživačkog tima: Petar Mikuš
Učenici:
Mia Ramač
Sara Adrić
Lea Adrić
Anamarija Hovanjec
Emilija Tunjić
Ivan Petričević
Marino Drenjančević
Ruža Ripić

OŠ „Satnica Đakovačka“
Mentor i voditelj istraživačkog tima: Mato Katalenić
Učenici:
Matej Babić
Emanuel Crnov
Luka Đanić
Tadej Hac
Roko Horvat
Stjepan Josipović
Luka Korpar
Petar Pinterić
Fran Svalina
Leon Šarčević
Ivana Tokić
Ana Vujanović

OŠ „Selci Đakovački“
Mentori i voditelji istraživačkog tima: Ivana Vidović, Ivana Vučemilović i Maja Vidaković
Učenici:
Marija Nikolić
Petra Poplašen
Laura Jarić

OŠ „Budrovci“
Mentor i voditelj istraživačkog tima: Mato Katalenić
Učenici:
Lorena Đuđik
Lena Kutjevac
Hana Rajič

OŠ „Josip Antun Ćolnić“, Đakovo
Mentor i voditelj istraživačkog tima: Mario Racić
Učenici:
Ines Hižman
Marin Menđušić
Mila Radnić
Bruno Solin
Matea Šen
Matea Šutalo
Eva Talaić
Ante Uzun
Ivan Vidaković
Niko Kovač

OŠ „Vladimir Nazor“, Đakovo
Mentori i voditelji istraživačkog tima: Tomislav Češnik i Petar Mikuš
Učenici:
Lucija Božić
Dora Tomić
Leora Soldić
Noa Truntić
Mislav Zovak
Ivan Ratković
Gabrijela Vuković
Mia Rajčić

Voditeljica edukativnog projekta „Istraživačka baza Muzej Đakovštine“ i koordinatorica aktivnosti unutar „Mozaika prošlosti“ je viša kustosica Jelena Boras.
Foto: Grad Đakovo

Otvorenje izložbe u Kući Reichsmann
2026-05-02 10:00 - 12:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Udruga veterana 122. brigade HV Đakovo poziva vas na otvorenje izložbe u kući Reichsmann.
Izložba fotografija poginulih hrvatskih branitelja u Domovinskom ratu Đakova i Đakovštine.
Izložba dijela radova akademskih slikara sa održane izložbe „Đakovo vječno srce Slavonije“, 26. Travnja 1992. godine u hotelu Esplanade koju je osobno otvorio prvi hrvatski predsjednik Dr. Franjo Tuđman.
Izložba dijela radova akademskih slikara iz 2013. godine.
Izložba radova akademskih slikara sa likovne kolonije 2026. godine, sa portretom poginulog pilota Zlatka Mejaškog.
Foto: Astro Orion

6. Vatrogasna biciklijada
2026-05-03 10:00 - 17:00 | Kešinci, Kešinci, Semeljci, Hrvatska, 31400, Croatia (Local Name: Hrvatska)
Pozivamo vas na 6. Vatrogasnu biciklijadu koja će se održati u nedjelju, 3. svibnja 2026. godine s početkom u 10:00 sati ispred vatrogasnog doma u Kešincima.
Ova rekreativna biciklijada duga 24,39 km vodi kroz Kešince, Semeljce, Koritnu, Mrzović i Vrbicu, kombinirajući vožnju asfaltiranim i poljskim putevima. Tijekom rute osigurana je okrijepa kod lovačke kuće LD Srndač Kešinci.
Kotizacija iznosi 5 € po sudioniku, a uključuje ručak, piće i okrijepu. Plaćanje je moguće na dan događaja od 08:30 do 09:30 sati. Prijave su otvorene do 30. travnja 2026. na broj 098/9257-217.
Djeca do 14 godina sudjeluju besplatno uz obaveznu pratnju odrasle osobe, a za njih je nošenje kacige obavezno. Svi sudionici dužni su pridržavati se prometnih pravila.
Za najmlađe sudionike organiziran je i dječji biciklistički poligon sa sigurnom zonom za vožnju, edukativnim sadržajem te zabavnim preprekama i vježbama.
Pridružite nam se u aktivnom i zabavnom danu na otvorenom!

Smotra folklora Đakovštine
2026-05-03 16:00 - 20:00 | Gorjani, Gorjani, Gorjani, Hrvatska, 31422, Croatia (Local Name: Hrvatska)
Smotra folklora Đakovštine održat će se 3. svibnja 2026. godine s početkom u 16:00 sati u Domu DVD-a Gorjani.
Riječ je o manifestaciji koja okuplja kulturno-umjetnička društva s područja Đakovštine, s ciljem očuvanja i prezentacije tradicijske kulturne baštine. Sudionici će se predstaviti izvornim pjesmama, plesovima i narodnim nošnjama karakterističnima za ovaj kraj.
Smotra predstavlja važan dio kulturnog života Đakovštine te doprinosi očuvanju i promicanju folklorne tradicije Slavonije, a ujedno je i kvalifikacijska smotra za 60. Đakovačke vezove.

Pričolovkin festival
2026-05-05 10:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Povodom Dana grada, 5. svibnja 2026. od 10 sati, dvorište GKČ Đakovo, Bana Josipa Jelačića 30
Što sve očekuje vaše mališane i vas na ovogodišnjem Pričolovkinom festivalu? Dan prepun zanimljivih aktivnosti za sve uzraste, radionice, gostovanja dječjih autora, pričaonica, predstava u suradnji s Centar za kulturu Đakovo, glazbeni i plesni nastupi dječjih skupina…
Pričolovkin festival održava se uz potporu Ministarstvo kulture i medija Republike Hrvatske i Grad Đakovo.
Program:

10:00 Svečano otvorenje festivala

10:00 – 19:00 SAJAMSKA PRODAJA KNJIGA
Prodaja dječjih knjiga i slikovnica po promotivnim cijenama.

10:30 IVANA ANTOLOVIĆ, pripovjedačica – U ZAGRLJAJU PRIČA
Koliko su priče čarobne, lijepe i tople ispričat će nam pripovjedačica Ivana Antolović!
Pripovjedni nastup zamišljen je kao interaktivno i maštovito pripovijedanje prilagođeno predškolcima i učenicima nižih razreda osnovne škole.

10:00 – 12:00 KREATIVNE RADIONICE

15:00 PRIČOLOVKA
Detektiv Pauk: Tko je iz vrta naljutio Krta?
Čitanje slikovnice i kreativna radionica

16:00 ĐURĐICA GATJAL, predstavljanje slikovnice TAMO GDJE PRIJATELJSTVO POČINJE
Slikovnica terapeutskih priča za djecu potiče na snažno promišljanje, razvija empatiju, upoznaje djecu s osnovnim i složenim emocijama, razvija maštu i kreativnost te nas uči usvajanju i razvoju vrlina, a svojim sretnim završetkom stvara osjećaj zadovoljstva i mira u svakom djetetu.

17:00 Lutkarska predstava DOKTOR OD ŽIVOTINJICA, Teatar Gavran
Suradnja s Centrom za kulturu Đakovo
Priča ove zanimljive predstave je jednostavna, nježna i zabavna. U ordinaciju šarmantnog i šašavog veterinara na pregled dolaze mladi pas Pipo i mladi mačak Žac zbog zdravstvenih problema i problema u uzajamnoj komunikaciji. Autor ovog igrokaza je Miro Gavran, najizvođeniji hrvatski kazališni pisac u zemlji i inozemstvu.

18:30 GLAZBENO PLESNI PROGRAM
Đakovačke mažoretkinje, ritmika i jazz dance KUD-a „Sklad“, DV Đakovo, Zumba kids i Mažoretkinje KUD-a Sloga Satnica Đakovačka.

Dvorište našeg djetinjstva: izložba fotografija Tie Ćosić
2026-05-07 17:00 - 18:00 | Osnovna škola “Vladimir Nazor”, Ulica kralja Tomislava 18, Đakovo, 31400, Croatia (Local Name: Hrvatska)
Posjetite prvu samostalnu izložbu fotografija učenice osmog razreda Tie Ćosić pod nazivom Dvorište našeg djetinjstva održat će se 7. svibnja 2026. u 17 sati.
Lokacija: Školska knjižnica OŠ “Vladimir Nazor” Đakovo.
Izložba je organizirana u okviru projekta “Iza zidova”.
Organizator izložbe: Osnovna škola “Vladimir Nazor” Đakovo,
Foto-kino klub Đakovo.

Predavanje o stresu
2026-05-08 19:00 - 20:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Osjećate li stres i pitate se kako ga prepoznati i uspješno prevladati?
Udruga „Terra Panonika“, u suradnji s Gradskim društvom Crvenog križa Đakovo, poziva vas na zanimljivo i korisno predavanje na temu stresa.
Predavanje će održati Martina Špaček, dipl. psih.-prof., univ. spec. klin. psych., koja će vam približiti načine prepoznavanja stresa te ponuditi konkretne savjete kako se s njim nositi u svakodnevnom životu.
📅 Kada? 08.05.2026. u 19:00 sati
📍 Gdje? U prostorijama GD Crvenog križa Đakovo
Projekt financira Hrvatska psihološka komora.
Foto: ilustracija/Unsplash

Otvorenje izložbe "Sinergija pogleda u oku umjetnice"
2026-05-08 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Povodom Dana Grada Đakova Muzej Đakovštine ima čast pozvati Vas na otvorenje retrospektivne izložbe Anice Popović pod nazivom Sinergija pogleda u oku umjetnice u petak 8. svibnja 2026. godine u 19:00 sati.
Izložba donosi presjek umjetničina stvaralaštva u kojem se prepoznatljivo isprepliću pejzaži i portreti kao dvije temeljne osi njezina rada. Slavonski krajolik u njezinim djelima nije tek motiv, nego prostor osobne meditacije i pripadnosti dok portreti postaju zapisi susreta – tihi dijalozi između promatrača i prikazanog. Kroz široku paletu i suptilne pomake između realističkog prikaza i reducirane forme, Popović razvija intiman, smiren i promišljen likovni rukopis.
Anica Popović (r. 1950., Josipovac Punitovački) dugogodišnja je likovna pedagoginja i slikarica. Nakon obrazovanja iz likovne pedagogije na Višoj pedagoškoj školi u Novome Sadu, desetljećima djeluje kao nastavnica istodobno razvijajući vlastiti slikarski izraz.
Ova izložba ujedno potvrđuje kontinuitet zrelosti autoričina izraza, oblikovanog dugogodišnjim iskustvom, pedagoškim radom i trajnom vezanošću uz prostor i ljude koji je okružuju.
Izložbu sufinancira Grad Đakovo i Ministarstvo kulture i medija.
Foto: Grad Đakovo

4. memorijalni koncert „Bećarinama za dušu“
2026-05-08 19:00 - 22:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
U organizaciji KUD-a Tena održat će se 4. memorijalni koncert „Bećarinama za dušu“, u petak, 8. svibnja 2026. godine s početkom u 19:00 sati u dvorani Centra za kulturu Đakovo.
Program koncerta okupit će brojne izvođače i čuvare tradicijske glazbe i bećarca, a publika će imati priliku uživati u nastupima pjevačkih skupina i svirača na tradicijskim instrumentima.
U programu sudjeluju:
* ŽPS „Vranovke“
* MPS „Rakijaši“
* MPS „Baće“
* MPS „Drenjanci“
* MPS „Baće iz Bošnjaka“
* svirači na tradicijskim instrumentima – gajde
* MVS „Bećarine“

Breathwork Detox radionica
2026-05-08 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Ima li neka emocija koju osjećaš i koja tinja, a ne daješ joj da se pokaže? Jer možda se to ne treba pokazivati, nije pristojno, nije fino, dame to ne rade, dečki su snažni, to se ne radi, nitko to ne radi, svi se mogu kontrolirati pa trebaš i ti… (prepoznaješ li koji od svojih obrazaca?)
Ako je odgovor da, onda je ova radionica pun pogodak za tebe!
📅 8. 5. 2026., od 20 h
📍 Healthy Fit, Đakovo (Joze Ivakića 16)
Kroz vođeni Breathwork Detox proces, potpomognut coaching vježbama imat ćeš priliku otpustiti nakupljeni stres, napetost i emocije koje su ostale zarobljene u tijelu.
Uz to, čeka vas i jedna nova tehnika disanja kao iznenađenje
Tehnika koja će ti pomoći još dublje zaroniti u sebe i osloboditi ono što više ne trebaš nositi.
Ovo je tvoj siguran prostor u kojem si daješ dozvolu osjećati što god želiš bez osude, procjene i ocjene! I pokazati to te izbaciti ako te sputava i koči.
Jer ono što potiskujemo – ne nestaje.
Ali ono što osvijestimo i prodišemo – može se transformirati.

📩 Za prijave i više informacija javi se:
– inbox
– icatic@breathworkdetox.com
– 0989779640 (Viber, WhatsApp, SMS)
